Peste 70 de câini, salvaţi de poliţişti. Erau ţinuţi într-o rulotă
Polițiștii Biroului pentru Protecția Animalelor, din cadrul I.P.J. Hunedoara, au efectuat o acțiune în zona Câmpu lui Neag, în cadrul căreia a fost depistat un bărbat, în vârstă 53 de ani, care deținea un adăpost improvizat poziționat pe raza Ocolului Silvic Lupeni, unde se aflau peste 90 de câini aparținând rasei comune.
"Cu ocazia cercetărilor, polițiștii au stabilit că bărbatul nu asigura animalelor un adăpost corespunzător, hrană suficientă și asistență medicală veterinară, așa după cum prevede legislația în vigoare, motiv care față de bărbat au luat măsura sancționării contravenționale, conform Legii 205/2004 privind protecția animalelor și au emis un ordin de plasare în adăpost a animalelor aflate în pericol (72 dintre acestea fiind introduse într-un adăpost autorizat)", a transmis IPJ Hunedoara.